**ANSIGT TIL ANSIGT – EPISODEBESKRIVELSER:**

**ANSIGT TIL ANSIGT MED ESCOBAR**

**Premiere 2/10 kl. 21.00**

Det var Pablo Escobar og hans kokainimperium, der startede det internationale blodbad, der ansporede krigen mod narkotika. Få historien om manden bag pistolen, fortalt af dem, han rettede den mod. Hør interviews med bl.a. **Steve Murphy, Javier Peña** og **Joe Toft**, narkobetjentene, der ledte efterforskningen af Pablo Escobar; **George Jung**, hjernen bag Escobars tidlige smugleroperationer; **John Jairo "Popeye" Velásquez**, Escobars ven, chef for hans terrorgruppe og dømt morder; og general **Miguel Alfredo "Maza" Márquez**, der overlevede syv attentatforsøg som leder af det hemmelige politi i Colombia.

**ANSIGT TIL ANSIGT MED SADDAM**

**Premiere 9/10 kl. 21.00**

Et blik på Saddam Hussein, diktatoren over alle diktatorer, kendt for sine grusomme handlinger og sin besættelse af Michael Corleone! Her ses han gennem øjnene på de mennesker, der overlevede hans terror og oplevede hans kærlighed. Blandt de interviewede er journalisten **Dan Rather; Dr. Mowaffak al-Rubaie**, der førte tilsyn med Husseins henrettelse; **Zainab Salbi**, datter af Husseins pilot; og general **Charles Horner**, der anførte det amerikanske luftangreb på Irak under operation Ørkenstorm.

**ANSIGT TIL ANSIGT MED SUGE KNIGHT**

**Premiere 16/10 kl. 21.00**

Fra hans knuste drøm om at spille i NFL til Tupac og Biggie Smalls, tegner gamle fjender og tidligere venner et portræt af pladeselskabsmilliardæren Suge Knights storhed og fald. Blandt det interviewede finder vi **Vanilla Ice; Virgil Roberts**, advokat i musikindustrien og Suge Knights mentor; **Gary Ballen**, tidligere road manager for N.W.A; kriminalbetjent **Greg Kading**, der stod bag efterforskningen af Death Row Records; **Sharitha Golden**, Suge Knights ekskone; og Death Row Records kunstnerne **The D.O.C.** og **Danny Boy**.

**ANSIGT TIL ANSIGT MED PUTIN**

**Premiere 23/10 kl. 21.00**

Med et ry for aparte udtalelser og dristige handlinger, er Vladimir Putin en af de få mænd i verden, der er magtfuld nok at gøre, hvad han vil - og slippe godt fra det. Få historien om en af verdens mest berygtede ledere, fortalt af dem, der kender ham bedst. Hør fra den tidligere amerikanske forsvarsminister **Dr. Robert Gates; Marina Litvinenko**, enke efter tidligere KGB spion **Alexander "Sacha" Litvinenko**; **Platon**, der fotograferede Vladimir Putin til Time magasinets "2007 Person of the Year" udgave; tidligere CIA-direktør **Leon Panetta; Bill Browder**, der blev erklæret en trussel mod Ruslands nationale sikkerhed og grundlægger af Hermitage Capital; den tidligere Ukrainske præsident **Viktor Jusjtjenko** samt medstifter af Pussy Riot, **Nadya Tolokonnikova**.

**ANSIGT TIL ANSIGT MED SCHWARZENEGGER**

**Premiere 30/10 kl. 21.00**

Fra bodybuilder og filmstjerne til politiker. Ansigt til ansigt med Schwarzenegger udforsker en af de største succesfulde indvandrerhistorier i vor tid: et ugenert portræt af en mand, der fulgte sine drømme. Hør fra skuespiller og pensioneret bodybuilder **Lou Ferrigno**; "Commando"-medspilleren **Rae Dawn Chong**; action stjernen **Carl Weathers**; producer og instruktør **Ivan Reitman**; Schwarzeneggers stuntman **Peter Kent**; Schwarzeneggers tidligere træningspartner **Ric Drasin**; og Rep. **Tom McClintock**, der stillede op mod Schwarzenegger til guvernørvalget i Californien.